เขาพิงกัน

เขาพิงกัน หรือ เกาะเขาพิงกัน เป็นเกาะในอ่าวพังงา ประเทศไทย โดยอยู่ห่างจากชายฝั่งประมาณ 40 เมตร (130 ฟุต) ซึ่งมีเกาะเล็กที่มีความสูง 20 เมตร (66 ฟุต) ชื่อว่า เกาะตาปู หรือ เกาะตะปู เกาะเหล่านี้เป็นหอคาสต์หินปูน และตั้งอยู่ในอุทยานแห่งชาติอ่าวพังงา เมื่อปรากฏฉากเกาะนี้ในภาพยนตร์ 007 เพชฌฆาตปืนทอง ใน พ.ศ. 2517 ทำให้เขาพิงกันและเกาะตาปูมีชื่อเสียงภายใต้ชื่อ เกาะเจมส์ บอนด์ (James Bond Island) ประวัติ ก่อนหน้า พ.ศ. 2517 เกาะนี้เป็นพื้นที่ที่ไม่ค่อยมีผู้เยี่ยมชม อย่างไรก็ตาม เกาะนี้ได้รับเลิอกเป็นหนึ่งในที่ฉากของภาพยนตร์เจมส์ บอนด์ เรื่อง 007 เพชฌฆาตปืนทอง ในฐานะที่หลบภัยของ Francisco Scaramanga ตัวร้ายของบอนด์ หลังภาพยนตร์ออกฉาย เกาะนี้จึงกลายเป็นสถานที่ท่องเที่ยวยอดนิยม ความโด่งดังและการท่องเที่ยวที่เพิ่มขึ้นทำให้เกิดขยะที่เขาพิงกันจำนวนมาก ใน พ.ศ. 2524 เกาะนี้กลายเป็นบริเวณยอดนิยมที่สุดของอุทยานแห่งชาติอ่าวพังงา โดยเรือท่องเที่ยวถูกห้ามไม่ให้เข้าไปยังเกาะตาปูนับตั้งแต่ พ.ศ. 2541 โดยมาตรการนี้มีวัตถุประสงค์เพื่อหยุดการสึกกร่อนของหินปูนทั้งบนและใกล้เกาะเล็กเกาะน้อยที่อาจส่งผลให้ตัวเกาะพังทลายได้ในที่สุด ดูเพิ่ม รายชื่อเกาะในประเทศไทย อ้างอิง แหล่งข้อมูลอื่น Khao Phing Kan เก็บถาวร 13 มกราคม 2021 ที่ เวย์แบ็กแมชชีน: Ao Phang Nga National Park, Thailand. คู่มือการท่องเที่ยว Phang Nga Bay จากวิกิท่องเที่ยว (ในภาษาอังกฤษ)